U-I-325/96
Natisni
Opravilna št.:
U-I-325/96
Datum odločitve:
4. 2. 1999
Objavljeno:
OdlUS VIII, 27
ECLI:
ECLI:SI:USRS:1999:U.I.325.96
Akt:
Zakon o začasnem, delnem zadržanju vračanja premoženja (Uradni list RS, št. 74/95) (ZZDZVP),
Izrek:
Postopek za oceno ustavnosti Zakona o začasnem, delnem zadržanju vračanja premoženja se ustavi.
Evidenčni stavek:
Ker je državno tožilstvo na poziv Ustavnega sodišča odgovorila, da so odpadli razlogi zaradi katerih je predlagalo oceno ustavnosti, in predlagalo ustavitev postopka, je Ustavno sodišče postopek za oceno ustavnosti ustavilo.
Geslo:
Ustavitev postopka zaradi umika zahteve.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Državni tožilec RS
Datum vloge:
16. 10. 1996
Vrsta odločitve:
sklep
Vrsta rešitve:
ustavitev
Dokument:
US19293
Dokument v PDF obliki:
U-I-325-96.pdf
115 KB
Prenesite datoteko
U-I-325/96
4. 2. 1999
S K L E P
Ustavno sodišče je v postopku odločanja o zahtevi Državnega tožilstva Republike Slovenije na seji dne 4. februarja 1999
s k l e n i l o :
Postopek za oceno ustavnosti Zakona o začasnem, delnem zadržanju vračanja premoženja (Uradni list RS, št. 74/95) se ustavi.
O b r a z l o ž i t e v
1. Državno tožilstvo Republike Slovenije je dne 15. 10. 1996 vložilo zahtevo za oceno ustavnosti Zakona o začasnem, delnem zadržanju vračanja premoženja, ker naj bi bilo vlaganje pravnih sredstev na podlagi določb tega zakona v nasprotju z načelom pravne države in ker naj bi izpodbijani zakon državnega tožilca določil kot stranko v denacionalizacijskih postopkih, ki so že pravnomočno končani, kar naj bi bilo v nasprotju z 2. in s 155. členom Ustave. Določbe prve in tretje alinee prvega odstavka 1. člena izpodbijanega zakona pa naj bi bile v nasprotju z 2., s 25. in s 135. členom Ustave.
2. Ustavno sodišče je v postopku za oceno ustavnosti Zakona o spremembah in dopolnitvah Zakona o denacionalizaciji (Uradni list RS, št. 65/98 - v nadaljevanju: ZDen-B) ugotovilo (131. točka obrazložitve odločbe št. U-I-326/98 z dne 14. 10. 1998, Uradni list RS, št. 76/98), da se je z uveljavitvijo navedenih sprememb in dopolnitev izčrpal ZZDZVP, ki je po razveljavitvi prve alinee prvega odstavka 1. člena in razveljavitvi triletnega roka v primeru iz četrte alinee prvega odstavka 1. člena (odločba št. U-I-107/96 z dne 5. 12. 1996 - OdlUS V, 174), v nerazveljavljenem delu še veljal.
3. Državno tožilstvo je dne 18. 1. 1999 predlagalo, da Ustavno sodišče postopek ustavi. Navaja, da so odpadli razlogi, zaradi katerih je predlagalo oceno skladnosti ZZDZVP z Ustavo, ker je problematika izrednih pravnih sredstev sedaj urejena v 23. členu ZDen-B, Ustavno sodišče pa je o skladnosti ZDen-B z Ustavo že odločilo z odločbo št. U-I-326/98.
4. Ustavno sodišče je ta predlog štelo kot umik zahteve, zato je postopek ustavilo.
5. Ustavno sodišče je sprejelo ta sklep na podlagi 6. člena Zakona o Ustavnem sodišču (Uradni list RS, št. 15/94) v sestavi: predsednik Franc Testen ter sodnice in sodniki dr. Zvonko Fišer, dr. Miroslava Geč - Korošec, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen